ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.07 ÷ 31.07.2014 г.

През периода 01.07.2014 г. ÷ 31.07.2014 г. експертите на РИОСВ – Монтана са извършили 95 проверки на 92 обекта. Съставени са 3 акта и са  издадени 4 наказателни постановления на обща стойност 2 900 лв. Дадени са 10 предписания.  Постъпилите суми от наложени санкции са 2 908,47 лв.

Най-важните акценти в извършената месечна контролна дейност на риОсв – Монтана: 

· Комплексни проверки;

· Проверки по изпълнение на годишния план на РИОСВ – Монтана.

През месец юли 2014 г. са извършени, съгласно заповеди на директора на РИОСВ – Монтана четири комплексни проверки в изпълнение на годишния план за контролната дейност на РИОСВ – Монтана, целящи установяване съответствието на дейността с изискванията на екологичното законодателство на следните обекти:”МБАЛ -  Берковица” ЕООД, гр. Берковица, „Ел Би Булгарикум” ЕАД, гр. София – Производствена база гр. Видин, „Калиа” ООД – Консервна фабрика с.Бели мел и „Винарна Лопушна”  АД, с. Георги Дамяново, обл. Монтана. Докладите от комплексните проверки са публикувани на интернет страницата на РИОСВ – Монтана.

Компонент „Води”
През отчетния период експертите от направление „води”  са  извършили проверки на следните обекти:
· ПСОВ – Вършец, гр. Вършец, стопанисвано от „В и К” ООД, гр. Монтана, във връзка с пломбиране на „савак” на входа на ПСОВ. Същия е разпломбиран, след предварително уведомление, с цел почистване и профилактика на канал, замърсен след продължителни и обилни валежи. При проверката савака е пломбиран;
· ЕТ „Давид Сталинов Аврамов” по условията в издадено разрешение за заустване на отпадъчни води. За обекта е издадено разрешително от 2014 г. на БДУВДР – Плевен за водовземане и ползване на повърхностен воден обект за заустване на отпадъчни води от дейност – отглеждане на аквакултури в 2 бр. рибарници. 
· терени и площи в с. Митровци, общ. Чипровци  по сигнал за заустване и замърсяване с отпадъчни и битово – фекални води от  септична яма водите на реката. При проверката е констатирано, че в посочения в сигнала частен  имот се извършва ремонт на жилищна сграда. По данни на собственика е изградена септична яма от бетонови пръстени, която не се използва. При проверката замърсяване водите на р. Селска река и р. Превалска Огоста не са констатирани. 
· Градска канализация на гр. Грамада, съгласно изискванията на ЗВ. На общината е издадено разрешение от БДУВДР – Плевен за ползване на воден обект за заустване на отпадъчни води, във водоприемник – сухо дере, приток на р. Грамадска. При проверката са представени протоколи от изпитване през 2013 г. от собствен мониторинг. Анализите са извършени от РЛ – Монтана; 
· „Агро Грам” ЕООД, гр. София – кравеферма в гр. Грамада, съгласно изискванията на ЗВ. Производствения обект се състои от 3 халета и 1 доилна зала, 90 бокса за малки животни, площадка за твърда торова фракция и 4 бр. резервоари за течна торова фракция. Дружеството ползва вода за технологични и битови нужди от „В и К” ЕООД, гр. Видин по силата на сключен договор. Торовият отпадък се съхранява и се използва за наторяване. При проверката разливи на течен торов отпадък и замърсявания на съседни имоти не се констатира. 1 об. – 1 пр. (води);
· Извършени са проверки и пробонабиране, съгласно утвърдения от министъра на ОСВ годишен план за мониторинг, на водни проби от отпадъчни води на следните обекти в гр. Видин: „Ел Би Булгарикум” ЕАД,  „Кнауф България” ЕООД, „Олимекс” ООД, гр. Видин,  „СОМАТ клон Видин” АД.
Компонент „въздух” и фактор „шум”

През месец юли са извършени проверки, съгласно изискванията на ЗЧАВ и Наредбата за ограничаване на ЛОС на следните обекти за продажба на бои, лакове, химикали и авторепаратурни продукти: „Спринт Спасов 91” ООД, гр. Видин; „Депещ” ЕООД, гр. Видин ;  „Цем Комерс” ООД, гр. Видин – При проверките е констатирано, че предлаганите за продажба продукти са пакетирани и етикирани, съгласно изискванията на чл. 5 от Наредбата и отговарят на нормите на допустимо съдържание на ЛОС, посочени в Приложение № 2. 

През отчетния период са проверени следните   бензиностанции, съгласно изискванията на ЗЧАВ и Наредба № 16 за бензини: „Ойл Карт” ООД, в гр. Дунавци; ЕТ „Иван Иванов – Мацдив” с. Бързия; „Александрина – Русе” ООД, гр. Берковица.  При проверките е установено,  че функционират в съответствие с изискванията на Приложение № 4  от Наредба № 16, като разполагат със системи за улавяне на бензиновите пари при зареждане на резервоарите от подвижни автоцистерни. Дадени са указания за привеждане състоянието на обектите в съответствие с Етап ІІ за улавяне на бензиновите пари. 
Извършени са проверки съгласно изискванията на ЗЧАВ и Регламент (ЕО) № 1005/2009 г., относно вещества нарушаващи озоновия слой на „ОМВ България” ООД, гр. София – бензиностанция в гр. Берковица; „Био Ем Ди – 1” ЕООД, гр. Берковица – обект за изкупуване, преработка и замразяване на плодове, зеленчуци и гъби, „Пени маркет България” ЕООД, обект в гр. Берковица. Обектите функционират в съответствие с екологичното законодателство.

Управление на отпадъците и опазване на почвите

През месец юли са извършени проверки на следните обекти:

· ПСОВ – Вършец, гр. Вършец, стопанисвано от „В и К” ООД, гр. Монтана. Обекта има издадено разрешително за ползване на повърхностен воден обект за заустване на отпадъчни води издадено от БДУВДР – Плевен. Събирането и съхранението на утайките от ПСОВ се извършва съгласно изискванията на ЗУО. Към момента същите се депонират на площадка на стара пречиствателна станция. Във връзка със заложено условие по оползотворяване на утайките, е дадена проба за анализ на акредитирана лаборатория за екологични и технически изпитвания;
· общинско депо за неопасни отпадъци гр. Чипровци. Депото в местността „Горни Партеш”, гр. Чипровци е с преустановена експлоатация. Има поставена предупредителна табела. В момента на проверката не се депонират отпадъци. За рекултивация на депото е съгласуван проект с МОСВ и включен за безвъзмездна помощ за финансиране, съгласно ПМС № 209/2009 г. В момента се провежда процедура по ЗОП за избор на изпълнител. Проекта ще се реализира след сключване договор с ПУДООС;
· проверка на чистотата на населените места в общ. Чипровци, съгласно ЗУО. Проверката е извършена съвместно с представител на общ. Чипровци, като са проверени терени и площи в с. Митровци, с. Горна Лука, с. Железна и гр. Чипровци. В населените места в регулация и извън регулация, както и в сервитута на пътните артерии не са констатирани замърсявания и образувани нерегламентирани сметища. Населените места се почистват ежедневно от лица назначени по програма за трудово заетост, а сметосъбирането и извозването на отпадъците се извършва по график до депо за НБО – Монтана; 
·  „СО МАТ” АД, гр. Видин – автомобилни  превози, съгласно изискванията на ЗУО  и наредбата за отработени масла При проверката се констатира, че при техническата подръжка на автомобилите се образуват опасни отпадъци: маслени филтри, отработени масла и НУБА. Извършва се предварително съхранение на отпадъците на мястото им на образуване на обособени площадки под навес, маркирани със съответните кодове. Сключени са договори за предаване на лицензирани фирми. На обекта се води необходимата отчетност;
· „Крез” ООД, гр. Видин – автосервиз, съгласно изискванията на ЗУО и по наредбата за отработени масла. При проверката се констатира, че на обекта се извършва авторемонтна дейност на клиенти и смяна на масла. Извършва се предварително съхранение на отпадъците на мястото им на образуване. Извършена е класификация на отпадъците и са сключени договори за предаването им на лицензирани фирми. Води се отчетна книга, заверена от РИОСВ – Монтана;

· „Каприз” ЕООД, гр. Видин – опаковка на храни, съгласно изискванията на ЗУО и  наредбата за опаковки и отпадъци от опаковки. При проверката се констатира, че се изпълняват задълженията, съгласно ЗУО, като фирмата членува в колективна система чрез сключен договор, с организация по оползотворяване на отпадъци от опаковки „Екобулпак” АД, гр. София. Отчетната документация е изготвена съгласно изискванията, като и вътрешно фирмената спецификация и месечните справки декларации. Проведена е анкета и е попълнен въпросник;  
· „Зърнени храни 99” ЕООД гр. Видин, мелница и хлебопроизводство, съгласно изискванията на ЗУО и  наредбата за опаковки и отпадъци от опаковки. При проверката се констатира, че че се изпълняват задълженията, съгласно ЗУО, като фирмата членува в колективна система чрез сключен договор, с организация по оползотворяване на отпадъци от опаковки „Екопак България” АД, гр. София. Отчетната документация е изготвена съгласно изискванията, като и вътрешно фирмената спецификация и месечните справки декларации. Проведена е анкета и е попълнен въпросник;
· „Пилешки продукти” ЕООД, гр. Видин, - разфасовка и продажба на пилешки продукти, съгласно изискванията на ЗУО и наредбата за опаковки и отпадъци от опаковки. При проверката се констатира, че  се изпълняват задълженията, съгласно ЗУО, като фирмата членува в колективна система чрез сключен договор, с организация по оползотворяване на отпадъци от опаковки „Екобулпак” АД, гр. София. Отчетната документация е изготвена съгласно изискванията, като и вътрешно фирмената спецификация и месечните справки декларации. Проведена е анкета и е попълнен въпросник;
· „Про Агро” ЕООД, с. Хайердин, обл. Враца – кравеферма в гр. Грамада, съгласно изискванията на ЗВ. При проверката разливи на течен торов отпадък и замърсявания на съседни имоти не се констатира, както и натрупване на сух торов отпадък. Съхранението на силажа се извършва в силажна яма на територията на площадката. Силажните и дъждовни води се отвеждат в утайтелни шахти. От там в резервоар и посредством помпи се връщат за измиване на доилните зали;
· Проверка на  територията на общ. Грамада, във връзка с чистотата на населените места. Проверени са терени и площи в с. Тошевци, с. Водна, с. Срацимирово и пътните артерии между населените места с изминати общо 46 км. Няма констатирани замърсявания с битови и строителни отпадъци, както и образувани нерегламентирани сметища;
· Проверка  на депо с контейнери тип „Б – Б” кубове, за препарати за растителна защита с изтекъл срок на годност – гр. Грамада. При проверката се констатира, че същите са в добро състояние – със здрава хидроизолация, ненарушена цялост, без течове и неприятни миризми. Определени са координатите с GPS устройство. 
Биоразнообразие и защитени территории

През месец юли  2014 г. са издадени 30 броя писма за горскостопански програми. Издадено е едно решение по оценка на съвместимостта. Издадени са три преценки по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО. Издадени са девет външни становища по чл. 2, ал. 2 от Наредбата за оценка на съвместимостта.

През отчетния период са извършени проверки, съгласно изискванията на ЗЗТ на  Резерват „Горната Кория” и   Резерват „Ибиша”.  При проверките е констатирано, че в границите на резерватите няма сечи и повредени дървета. Не е установено движение на туристи и билкоберачи. Маркировката  на границата в проверения участък е опреснена и подновена.  Изпълняват се условията и реда на стопанисване на резервата. 
Извършена е проверка на ЗМ „Острови Цибър”, землище на с. Долни Цибър, общ. Вълчедръм, съгласно изискванията на ЗЗТ.  При проверката се констатирано, че се изпълняват условията в реда на стопанисване на ЗМ. Не са водени сечи, като границата с ПР „Ибиша” е маркирана, съгласно изискванията. Във връзка с възложените от РИОСВ – Монтана дейности същата е посетена от експерти с предварително издадено разрешение от МОСВ.  
През отчетния период е проверена ЗМ „Равненско градище” на защитени растителни видове – бодлив залист и лаврово бясно дърво, , съгласно изискванията на ЗБР. При теренната проверка се констатира, че популацията на защитените растителни видове е в добро състояние. При теренната проверка на ЗМ „Равненско градище” не са констатирани нарушения в режима на стопанисване. 
Превантивна дейност


През отчетния период са издадени 4 решения за преценяване на необходимостта от ОВОС. Издадено е едно решение за преценяване на необходимостта от екологична оценка. Издадени са  9 броя писма за инвестиционните предложения и планове и програми, които не попадат в обхвата на приложение 1 и 2 от ЗООС. За пет инвестиционни предложения на възложителите е указано, че предвидената дейност подлежи на преценяване на необходимостта от ОВОС. 

